Z á p i s n i c a

zo zasadnutia obecného zastupiteľstva v Hontianskych Moravciach
 dňa 1.10.2024

Prítomní poslanci: podľa prezenčnej listiny

Program zasadnutia:

1. Otvorenie, predloženie programu zasadnutia.
2. Voľba overovateľov zápisnice.
3. Voľba návrhovej komisie.
4. Určenie zapisovateľa.
5. Prejednanie právneho stavu bytového domu č. 285.
6. Rôzne.
7. Záver

K bodom zasadnutia:

K bodu 1: Otvorenie, predloženie programu zasadnutia

Zasadnutie zastupiteľstva otvoril starosta obce Dalibor Tesársky, privítal prítomných, konštatoval, že na zasadnutí je prítomná nadpolovičná väčšina poslancov a zastupiteľstvo je uznášaniaschopné.  Následne predložil program zasadnutia. Program zasadnutia bol schválený bez pripomienok.

K bodu 2: Voľba overovateľov zápisnice

Za overovateľov zápisnice boli zvolení poslanci: p. Peťko, p. Halaj 

K bodu 3: Voľba návrhovej komisie

Návrhovú komisiu poslanci zvolili v zložení: p.Melicherčík, p. Brunauer

K bodu 4: Určenie zapisovateľa. 

Za zapisovateľa starosta obce určil  Ing. Marcelu Púčekovú. 


K bodu 5: Prejednanie právneho stavu bytového domu č. 285.

Na zasadnutie obecného zastupiteľstva bol pozvaný advokát obce JUDr. Jozef Veselý, ktorý prítomných informoval o jednotlivých krokoch, ktoré obec vykonala ohľadom bytového domu 285. Vysvetlil prítomným, že obec bytový dom 285 postavila pomocou úveru zo ŠFRB / bola uzatvorená záložná zmluva na dobu určitú do roku 2020 / a pomocou dotácie z Ministerstva dopravy Slovenskej republiky /predtým Ministerstvo výstavby a regionálneho rozvoja Slovenskej republiky/. Obec zastúpená starostom obce požiadala o výmaz záložného práva od ŠFRB – to prebehlo v poriadku a tiež požiadala opakovane o výmaz záložného práva od Ministerstva dopravy Slovenskej republiky / obec podala v roku 2022 žalobu na Ministerstvo dopravy a výstavby Slovenskej republiky, v ktorej súd rozhodol, že žalobu zamieta./. Obec opakovane žiadala Ministerstvo dopravy SR o výmaz záložného práva z predmetnej nehnuteľnosti. Ministerstvo dopravy SR v poslednom liste zo dňa 8.7.2024 uvádza, že podľa článku IV. ods. 12 dotačnej zmluvy sa obec zaviazala využívať podporené nájomné byty výlučne na účely nájomného bývania bez časového obmedzenia. Na zabezpečenie nájomného charakteru bytov sa obec zaviazala zriadiť záložné právo v prospech ministerstva, v článku VII záložnej zmluvy, ktorá je neoddeliteľnou súčasťou dotačnej zmluvy a uzatvára sa na dobu trvania záväzku.  Zachovanie nájomného charakteru bytov ako hlavný záväzok v dotačnej zmluve bol dohodnutý bez časového obmedzenia – na dobu neurčitú. Ministerstvo v závere listu oznamuje, že naďalej zastáva názor, že obec Hontianske Moravce je povinná plniť záväzky vyplývajúce z dotačnej zmluvy, ktorá je naďalej platná a účinná, je trvale povinná prenajímať byty fyzickým osobám a pri prenájme dodržiavať ustanovenie §12 zákona č.443/2010 Z.z. o dotáciách na rozvoj bývania a o sociálnom bývaní v znení neskorších predpisov. 
Pán Veselý oznámil, že v súčasnej dobe obec nemôže previezť byty do osobného vlastníctva. Predmetné byty musia stále mať charakter nájomného bývania a obyvatelia, ktorí v týchto bytoch bývajú musia spĺňať podmienky sociálneho bývania. 
Starosta obce spomenul, že obec žiadala aj Okresný úrad Krupina, katastrálny odbor o výmaz uvedeného záložné práva, avšak kataster to bez súhlasu Ministerstva dopravy SR nevymaže. 
Poslanec Halaj – v nájomnej zmluve medzi obcou a jednotlivými nájomníkmi bolo v článku 9 uvedené, že tieto nájomné byty po splatení úveru prejdú do vlastníctva jednotlivých nájomníkov za sumu 1 Sk, títo nájomníci roky počítali s tým, že byty po splatení úveru budú ich majetkom.  
Pani Klimentová sa opýtala, čo sa stane v prípade, ak sa im ako nájomníkom niečo stane, či sa tento byt v ktorom bývajú potom prenajme niekomu ďalšiemu.
Pani Ľuptáková sa informovala, že keď ich príjmy v dnešnej dobe presahujú maximálny stanovený príjem, či ich pri kontrole vysťahujú.  – Veselý – prečítal záložnú zmluvu, v ktorej stojí, že byty prenajme len nájomcom, ktorí spĺňajú podmienky uvedené v zákone. 
Getting – prečo sa príjmy nekontrolovali priebežne, on nikdy nemusel dávať čestné prehlásenie o tom, že nepresahuje príjem .
Kliment – či už pri výstavbe a podpise záložnej zmluvy bolo zrejmé, že byty budú musieť ostať stále nájomné. 
Gabryš – Opakovane spomenul, že výstavba bytového domu 285 bola financovaná z úveru ŠFRB a z dotácie  Ministerstva dopravy a výstavby. Obec mala za to, že keď sa vyplatí úver zo ŠFRB bytovka bude voľná a jednotlivé byty sa budú môcť predať nájomníkom. Ak by obec v súčasnosti chcela tieto nájomné byty predať musela by dotáciu vrátiť. 
Pán Kliment sa opýtal, že kedy sa obec dozvedela, že byty sa nikdy nepodarí predať nájomníkom a ak to vedeli skôr, prečo o tom nájomníci skôr nevedeli na čo poslanec Gabryš odpovedal, že záložné právo malo byť na bytovke 20 rokov. Na ministerstve priznali, že chybu urobil štátny úradník, ktorý takéto zmluvy vyhotovil. 
Getting sa informoval, že ak boli byty v bytovom dome výlučne na nájomné bývanie, prečo o tom nevedel. Gabryš odpovedal, že obec momentálne vyčerpala všetky právne možnosti ohľadom odpredaja nájomných bytov. 
Pán Getting požiadal obec o poskytnutie písomností pre jeho právnu zástupkyňu na čo starosta obce odpovedal, že obec bude súčinná a poskytne všetky potrebné podklady, pán Veselý poznamenal, že by bolo najvhodnejšie, ak by právna zástupkyňa pána Gettinga komunikovala priamo s ním, tak ako s ním komunikoval aj právny zástupca obyvateľov bytového domu JUDr. Ján Ondrášik. 
Starosta obce ako aj poslanci obecného zastupiteľstva vyslovili jednotný názor, že majú za to, aby sa byty predali jednotlivým nájomníkom tak ako bolo dohodnuté. 
Pán Kliment sa opýtal, že prečo bolo na nájomnej zmluve od začiatku napísané, že nájomníci splácajú úver a potom následne po obnove zmlúv už v týchto zmluvách bolo napísané nájomné. 
Getting sa opakovane opýtal, čo bráni ministerstvu aby zrušilo záložné právo na predmetných bytoch na čo poslanec Melicherčík odpovedal, že chyba sa stala na strane ministerstva, zlyhal ľudský faktor. Ďalej sa pán Getting opýtal ako plánuje obec konať v tejto veci na čo pán JUDR. Veselý odpovedal, že obec vyčerpala všetky dostupné možnosti, navrhol, že ešte môžu jednotliví nájomníci podať žalobu na obec a rozhodne súd. 
Pani Ľuptáková sa opýtala, že či v prípade keď príde kontrola na tieto nájomné byty a zistí sa, že nájomníci svojim príjmom nespĺňajú podmienky sociálneho bývania, či sa potom s nimi ukončia nájomné zmluvy, na čo starosta obce odpovedal, že obec vychádzala obyvateľom v ústrety a na zdokladovanie príjmu postačovalo čestné prehlásenie, že tento príjem nie je presiahnutý. Poslanec Melicherčík v dobrom upozornil prítomných, že v prípade ak by sa táto situácia vyostrila mohla by kontrola dôsledne kontrolovať príjmy a s obyvateľmi, ktorí nespĺňajú podmienky sociálneho bývania by museli by nájomné zmluvy ukončené.  
Starosta obce poznamenal, že takéto zmluvy s Ministerstvom dopravy má len niekoľko obcí z celého Slovenska.
 Pani Holienková sa opýtala, že či dostanú nové nájomné zmluvy, taktiež spomenula, že každý jeden z nájomníkov, ktorí mali takto postavené zmluvy si byty zveľadili. Taktiež sa opýtala, že prečo na dokladoch – vyúčtovaniach mali do určitého obdobia položku splátka úveru a potom už len nájomné – načo dostala odpoveď, že podľa zákona majú každé 3 roky nové nájomné zmluvy.
 Na záver tohto bodu poslanec Melicherčík prečítal uznesenie, ktorým sa berie na vedomie prejednanie právneho stavu bytového domu č. 285. /Uznesenie č. 17/2024/.

K bodu 6: Rôzne 
Starosta obce informoval prítomných, že DHZO získalo v grantovom programe SPP Zastavme sršňa ázijského 2870 € . Poďakoval členom DHZO, osobitne členovi Jozefovi Pechovi za čas a úsilie, ktoré tomuto projektu venoval, vďaka čomu sme boli ako jediný v okrese Krupina v tomto programe úspešný. 

K bodu 12:  Záver			
Na záver rokovania zástupca starostu obce poďakoval prítomným poslancom a obyvateľom obce za účasť a ukončil zasadnutie obecného zastupiteľstva.

V Hontianskych Moravciach 04.10.2024


Zapísala: Ing. Marcela Púčeková  


Overovatelia zápisnice:




............................................	............................................		............................................
Jozef Peťko 			Rastislav Halaj  	                      Dalibor Tesársky
									             starosta obce

